**Tawastin naisten kesäkauden tapahtumia**

**Tervehdys sinulle Tawast Golfin naisjäsen!**

Toivottavasti olet jo päässyt ihailemaan alkukesän vehreyttä kauniilla kentällämme. Birdieitä on varmasti bongattu runsaasti - joutsenperhekin sentään majailee väylän 15 kupeessa, ja puut kukkivat. Kierroksen päätteeksi on virkistävää nauttia klubilla raikas ja marjaisa Tawast Lady -nimikkomocktail!

**Pro Olli Tapolan kesän oppitunneilla on vielä tilaa**

Mikäli tekniikkasi kaipaa vielä pientä hiomista, Ollin Tawastin naisille vetämillä kesätunneilla on vielä paljon paikkoja. Jäljellä ovat:

* 16.6. kello 18–19.30 peliopetus
* 7.7. kello 18–19.30 swingi
* 14.7. kello 18–19.30 lähipeli
* 21.7. kello 18–19.30 peliopetus

Osallistumismaksu naisten opetustunneille on vain 10 euroa, joka maksetaan ilmoittautumisen yhteydessä NexGolfin kautta. Järjestelmä ohjaa tekemään maksun ja lisäämään luottokortin maksun yhteydessä, jos sitä ei ole vielä liitettynä. Mikäli joudut peruuttamaan ilmoittautumisesi, se onnistuu myös NexGolfin kautta. Ongelmatilanteissa auttaa Caddiemaster, [caddiemaster@tawastgolf.fi](mailto:caddiemaster@tawastgolf.fi)

**Kuutamogolf 10.7.**

Kuutamogolfia pelataan täyden kuun alla aloittaen lähdöt klo 4.00. Niin naiset kuin miehetkin ovat tervetulleita. Kierroksen jälkeen on mahdollista nauttia omakustanteinen aamianen klubilla. Ilmoittautuminen on auki NexGolfissa.

[Kutsu websivulla](https://tawastgolf.fi/wp-content/uploads/2025/06/kuutamogolf.pdf)

**Hämeenlinna Lady Open 2025 12-13.7.**

Aulanko Golfin naistoimikunnan kanssa yhteistyössä järjestämämme Lady Open on kaikille naispelaajille avoin kaksipäiväinen parikilpailu. Tänä vuonna pelaamme 12.7. Everstillä greensomea ja 13.7. Tawastilla scramblea. Kilpailu on saavuttanut suosiota vieraspelaajien keskuudessa, ja 30/40 osallistujaparia on jo mukana, joten ilmoittauduthan pikimmiten mukaan Aulanko Golfin kautta ([toimisto@aulankogolf.fi](mailto:toimisto@aulankogolf.fi)).

[Kutsu websivulla](https://tawastgolf.fi/wp-content/uploads/2025/05/HLO-2025.pdf)

[Hämeenlinna Lady Open facebookissa](https://www.facebook.com/profile.php?id=100064506229679)

**Naisten peliretki Linna Golfiin 15.7.**

Tule mukaan pelaamaan Linna Golf hyvässä seurassa 15.7. Linna Golfin greenfee maksaa Tawastin naisjäsenille retken yhteydessä vain 55 euroa. Lähdöt klo 14 alkaen.

Ilmoittauduthan NexGolfin kautta viimeistään 8.7.!

[Kutsu websivulla](https://tawastgolf.fi/wp-content/uploads/2025/05/2025-Linna-Golf-peliretki-15.7.pdf)

**TawG-AGK ystävyysottelu reikäpeliinä 12.8.**

Ystävyysottelupokaalimme talvehtimispaikka ratkaistaan Tawastilla 12.8. ja pelimuotona on reikäpeli. Lähdöt alkaen klo 15.30. Joukkueeseen mahtuu 12 pelaajaa. Ilmoittautuminen otteluun ei ole aivan vielä auki, ilmoitamme sen avautumisesta myöhemmin Tawastin Ladyjen facebookissa ja Tawastin naiset -whatsappryhmässä. Joukkueeseen voi sen jälkeen vapaasti ilmoittautua NexGolfissa.

Tawastin naisten whatsappiin pääset liittymään laittamalla viestin Raikalle: p. 050 5477399

[Tawastin Ladyt -facebookryhmä löytyy tämän linkin takaa.](https://www.facebook.com/groups/1079305935418719)

**Ethän unohda birdiepuuta ja Kesä25 -bucket listia!**

Kauden päättäjäisissämme arvomme palkinnon sekä birdieitä keränneiden, että Bucket List -haastekupongin palauttaneiden kesken.

[Birdiepuu -ohjeet websivulla](https://tawastgolf.fi/wp-content/uploads/2025/04/BIRDIEPUU.pdf)

[Kesä25 Bucket List -ohje websivulla](https://tawastgolf.fi/wp-content/uploads/2025/04/kesa25bucketlist_web.pdf)

Lämmintä kesää ja paljon hyviä kierroksia!

Tawast Golfin naistoimikunnan puolesta

Raika Laine

Ladykapteeni

Raika.laine@gmail.com

p. 050 5477399